একইভাবে চকরিয়া উপজেলার সুরাজপুর–মানিকপুর, কাকারা, কৈয়ারবিল, লক্ষ্যারচর, বরইতলী, হারবাং, কোনখালী, ঢেমুশিয়া, ডুলাহাজারা, সাহারবিলসহ ১৫টি ইউনিয়ন এবং পৌরসভার অন্তত দুই লক্ষাধিক মানুষ বানের পানিতে ভাসছে। অপরদিকে গত চারদিন ধরে ইউনিয়নগুলো পল্লী বিদ্যুতের দেখা পাচ্ছেনা মানুষ। এতে দুর্বিষহ যন্ত্রণার মধ্যে পতিত হয়েছে মানুষগুলো। চকরিয়া–পেকুয়া উন্নয়ন ফোরামের চেয়ারম্যান আরিফুর রহমান চৌধুরী মানিক বলেন, ‘ঈদের আগে ভয়াবহ বন্যার কবলে পড়া মানুষগুলোর পাশে সরকারকে দাঁড়াতে হবে।’